《乙丑仲冬自甯远来游阳华》
宋代·李长庚

沿崖渡水六七里，划见幽岩画屏倚。
却蹑长虹信步行，下瞰浅清皆脚底。
漫郎泉石之董狐，妙语品题良不诬。
千岩万壑果何似，吾家九疑真不如。

作者简介：宋道州江华人，一作宁远人。高宗绍兴二十四年进士。历官五十年，仕至朝议大夫。廉洁自守，不事生产，惟积书数千卷。卒年八十六。有《冰壶集》。